**Ukrainan ortodoksinen kirkko – Moskovan patriarkaatti** (ukr. Українська православна церква Московського патріархату, УПЦ МП) on Venäjän ortodoksisen kirkon eli Moskovan patriarkaatin alainen, vuodesta 1990 lähtien kuitenkin autonomisesti toiminut kirkko Ukrainassa. Moskovan patriarkaatiin kuuluvana se on kanonisoitu, eli muut ortodoksisen maailman kirkot tunnustavat sen aseman. Kirkon päämiehenä on kesästä 2014 alkaen toiminut Kiovan ja koko Ukrainan metropoliitta Onufri (ukr. Онуфрій).

Patriarkaatin päämajana toimii Kiovan luolaluostari.

Historia ja jäsenmäärä
----------------------

Razumkov-tutkimuskeskuksen vuonna 2006 tekemän kyselyn perusteella Moskovan patriarkaattin Ukrainan ortodoksinen kirkko oli Ukrainan toiseksi suosituin kirkko Ukrainan ortodoksinen kirkon (Kiovan patriarkaatti) jälkeen. Vastaajista 10,9 prosenttia kuului siihen, mikä oli 29,4 prosenttia uskontokuntien jäsenistä. Kyselyyn vastanneiden enemmistö (62,5 prosenttia vastaajista) kertoi kuitenkin, ettei ole uskova tai kuulu mihinkään kirkkoon. Kyselyssä ei kuitenkaan tehty erottelua uskontokuntiin kuulumattomien uskovien ja uskonnottomien tai ateistien välille.

Vaikka Moskovan patriarkaatin alaisella kirkkokunnalla on vähemmän jäseniä, se omistaa enemmän maata kuin Ukrainan ortodoksinen kirkko.

Vuonna 2022 kirkolla oli 12 148 seurakuntaa, 114 piispaa ja 262 luostaria.

Venäjän hyökkäys
----------------

Venäjän hyökättyä Ukrainaan vuonna 2022 kirkkokunta on joutunut ahtaalle sen Moskova-suhteiden takia. Sen sisällä on jonkin verran piispoja, jotka vastustavat Venäjän toimia, mutta näiden voidaan katsoa olevan vähemmistö. Kirkkokunta on oman ilmoituksensa mukaan Ukrainan puolella, mutta esim. kanonisen oikeuden mukaan se on Venäjän ortodoksisen kirkon alaisuudessa toimiva kirkkokunta.

Kolme kuukautta hyökkäyksen alkamisen jälkeen yli 400 seurakuntaa erosi patriarkaatin alaisuudesta.

Toukokuussa 2022 patriarkaatti poisti kaikki maininnat Moskovasta, koska Moskovan patriarkka Kirill asettui tukemaan Venäjän hyökkäystä Ukrainaan.

Joulukuuhun 2022 mennessä Ukrainan viranomaiset olivat asettaneet syytteeseen noin 30 patriarkaatin alaisuudessa toimivaa pappia johtuen näiden Venäjä-yhteistyöstä.

Hyökkäyksen alkamisen jälkeen Lvivin kaupunki sekä Volynian, Rivnen ja Žytomyrin alueet ovat kieltäneet kirkon toiminnan alueillaan.

Galleria
--------

* Kiovan Petšerskin lavra. Kiovan Petšerskin lavra.
* Metropoliitta Onufri (2014). Metropoliitta Onufri (2014).

Lähteet
-------

1. ↑  Tadeusz A. Olszański: The Ukrainian Orthodox Church’s stance on the revolution and war  2.2015. The Centre for Eastern Studies (OSW), osw.waw.pl. Viitattu 17.4.2010. (englanniksi)
2. ↑  General information *The Holy Dormition Kiev-Caves Lavra*.  14.11.2016. Viitattu 21.2.2023.
3. ↑  "What religious group do you belong to?". Sociology poll by Razumkov Centre about the religious situation in Ukraine (2006) (Arkistoitu – Internet Archive), razumkov.org.ua, viitattu 3.3.2015 (ukrainaksi)
4. 1 2  Ukraine hunts collaborators in its divided church *POLITICO*.  9.12.2022. Viitattu 21.2.2023. (englanniksi)
5. ↑  Звіт Керуючого справами Української Православної Церкви за 2022 рік *Українська Православна Церква*.  24.12.2022. Viitattu 21.2.2023. (ukrainaksi)
6. ↑  What Is Behind the Ukrainian Orthodox Church (Moscow Patriarchate)? *ukraineworld.org*. Viitattu 21.2.2023. (englanniksi)
7. ↑  Moscow-led Ukrainian Orthodox Church breaks ties with Russia *Reuters*.  28.5.2022. Viitattu 21.2.2023. (englanniksi)
8. ↑  Война в Украине и религия *Голос Америки*.  5.10.2022. Viitattu 21.2.2023. (venäjäksi)
9. ↑  Balatšuk, Iryna: На Волині також заборонили УПЦ МП *Ukrajinska pravda*.  11.4.2023. Viitattu 26.5.2023. (ukrainaksi)
10. ↑  Romanenko, Valentyna: УПЦ МП заборонили на Житомирщині *Ukrajinska pravda*.  27.4.2023. Viitattu 26.5.2023. (ukrainaksi)

Aiheesta muualla
----------------

* Ukrainan ortodoksinen kirkko – Moskovan patriarkaatti (viralliset sivut) (ukrainaksi) (orthodox.org.ua)
* Kirkot taistelevat Ukrainassa (12.10.2014) (Arkistoitu – Internet Archive) (suomenmaa.fi)
* Lehti: Venäjän ortodoksinen kirkko yrittää pysytellä erossa Ukrainan ja Venäjän informaatiosodasta (17.06.2014) (Arkistoitu – Internet Archive) (seurakuntalainen.fi)
* Kirkot tuomitsevat Krimin miehityksen (4.3.2014) (Arkistoitu – Internet Archive) (ort.fi)
* Ukrainan ortodoksinen kirkko – Moskovan patriarkaatti (UOK-MP) (Arkistoitu – Internet Archive) (ortodoksi.net)